Anies Baswedan

H. Anies Rasyid Baswedan, S.E., M.P.P., Ph.D. (, ) adolah akademisi, aktivis, jo politikus Indonesia nan manjabat sabagai Gubernur Daerah Khusus Ibukota Jakarta periode 2017 - 2022, sabagai saurang politikus independen.

Satalah mangenyam pandidikan di bidang ilmu politik jo pamarintahan, Anies Baswedan bakarier sabagai akademisi. Inyo manjabat sabagai Rektor Universitas Paramadina salamo salapan taun, jo manggagas garakan Indonesia Mengajar. Inyo kamudian ikuik sato dalam konvensi calon presiden nan diselenggarakan dek Partai Demokrat pado taun 2013. Pado bulan Oktober 2014, inyo ditunjuak dek Presiden Joko Widodo manjadi Mantari Pendidikan jo Kabudayaan pado Kabinet Kerja, tapi dicopot duo taun kamudian.

jmpl|230px|Prabowo mambarikan restu jo dukuangan kapado Anies - Sandi manjadi salah satu Paslon pado Pilkada DKI Jakarta 2017.
Anies Baswedan jo Sandiaga Uno diusuang dek Gerindra jo PKS  mamanangkan pamiliahan umum gubernur DKI Jakarta taun 2017 mangalahan Basuki Tjahaja Purnama. Babarapo pangamat meanilai baso kampanye ko sarat jo politisasi isu SARA. Sabagai gubernur, Anies maubah sistem sewa rumah susun, mambatalan babarapo proyek reklamasi di Taluak Jakarta, mambantuak Tim Gubernur Untuak Pacapatan Pambangunan (TGUPP), mamfokuskan pambangunan sumua resapan untuak mananggulangi banjir Jakarta, jo mambangun Stadion Internasional Jakarta. Malanjuikan janji kampanyenyo, inyo maimplementasikan program pambantuakan wirausahawan baru malalui OK Oce.

Pado bulan September 2022, Anies Baswedan manyatokan baso dirinyo siap mancalonkan diri manjadi Presiden Indonesia pado pamiliahan presiden taun 2024. Inyo dideklarasian sabagai bakal calon Presiden dek Partai NasDem pado bulan Oktober 2022, babarapo bulan sabalun tahapan pamiliahan presiden sacaro rasmi dimulai.

 Rujuakan 

 Pranala lua 





Kategori:Dosen Indonesia
Kategori:Guru Indonesia
Kategori:Alumni Universitas Gadjah Mada
Kategori:Aktivis Indonesia
Kategori:Tokoh dari Kuningan
Kategori:Tokoh pendidikan Indonesia
Kategori:Rektor Universitas Paramadina
Kategori:Arab-Indonesia
Kategori:Yaman-Indonesia
Kategori:Menteri Kabinet Kerja
Kategori:Menteri Pendidikan Indonesia
Kategori:Gubernur Daerah Khusus Ibukota Jakarta
Kategori:Tokoh Jawa
Kategori:Tokoh Jawa Barat
Kategori:Tokoh Himpunan Mahasiswa Islam
Kategori:Tokoh Pemuda Pancasila